Shuttleworth eis R250 m. van regering | Maroela Media
Shuttleworth eis R250 m. van regering
Die miljardêr entrepreneur en filantroop Mark Shuttleworth het die Suid-Afrikaanse regering hof toe gesleep om die land se valutabeheerstelsel ongrondwetlik te verklaar.
Shuttleworth versoek ook die hooggeregshof in Pretoria om die R250 miljoen uitvoerheffing wat hy in 2009 moes betaal om van sy bates uit die land te neem, ter syde te stel en vir die Reserwebank om dit aan hom terug te betaal. Shuttleworth vra ook vir 'n hofbevel om die bank se sogenaamde "toedeurbeleid", waarvolgens die publiek met die bank moet kommunikeer deur die tussengangerskap van gemagtigde banke, ongrondwetlik en ongeldig te verklaar. Shuttleworth sê die bestaande valutabeheerstelsel het hom gedwing om in 2001 te emigreer. Hy sê in hofstukke dat dié stelsel dit onmoontlik maak om sy ondernemings en filantropiese ondernemings te bedryf. Shuttleworth het bates van meer as R4,27 miljard gehad toe hy geemigreer het. Hy het van die bates uitgevoer en moes elke keer 'n 10%-heffing betaal. Shuttleworth woon tans in die Isle of Man, 'n eiland in die Ierse see en het dubbelburgerskap. Die saak duur voort.
Shuttleworth was die eerste Suid-Afrikaner in die ruimte.
Polisieman skiet wag glo oor drank
GEE HULLE GAS, BAIE GAS
lettie · 6 jaar gelede
Dit verklaar baie dinge.. en laat ons as staatspensioenarisse, wie magdiens gedoen het, bitter voel oor 'n skamele ongev 4% verhoging pj!!, terwyl kostes ten hemele styg, en die staatsgeld-pensioen op alle dinge uitfaseer word! Julle wie kan, gee gas!